EXPROPIACIÓN URXENTE PARA ADQUISICIÓN DOS TERREOS NECESARIOS PARA EXECUCIÓN DO PROXECTO “PLAN CONCELLOS 2018-2019. SANEAMENTO NO CONCELLO DE VALGA”
ADMINISTRACIÓN LOCAL — Municipal — Valga (Outros documentos, notificacións e informacións públicas, 09/11/2018)

Ref/ Secretaría Xeral/Olga Piedad Borrachero Oharriz Con data 16 de xullo de 2018, mediante acordo do Pleno, aprobouse inicialmente a relación dos propietarios e titulares de dereitos afectados polo procedemento de expropiación urxente dos seguintes bens e dereitos: EXPROPIACIÓN URXENTE PARA ADQUISICIÓN DOS TERRENOS NECESARIOS PARA EXECUCIÓN DO PROXECTO “PLAN CONCELLOS 2018-2019, SANEAMENTO NO CONCELLO DE VALGA” Posteriormente abriuse trámite de información pública, mediante notificación individualizada aos propietarios afectados, na sede electrónica deste Concello e anuncio publicado no Boletín Oficial da Provincia núm.153 de data 9 de agosto de 2018 a fin de que puidesen formular por escrito alegacións aos efectos de emendar cantos erros puidesen padecerse ao relacionar os bens afectos pola urxente ocupación. Con data 13 de setembro de 2018 emitiuse certificación de Secretaría de non terse presentado alegacións. Con data 13 de setembro de 2018 se solicitou ao Consello de Goberno da Comunidade Autónoma que procedese a declarar a urxencia da ocupación, dita declaración foi emitida a través de Decreto 128/2018, de 4 de outubro (DOGA nº 199 de 18 de outubro). Realizada a tramitación legalmente establecida, vistos os informes preceptivos, o Pleno da Corporación en Sesión de data 30 de outubro de 2018, adoptou o seguinte PRIMEIRO. Aprobar con carácter definitivo a relación concreta, individualizada e valorada dos terreos a ocupar con carácter de urxencia para a execución das obras do proxecto denominado “Plan Concellos 2018-2019, Saneamento no Concello de Valga”, así como a designación nominal dos interesados cos que deben entenderse os sucesivos trámites, co seguinte detalle: SEGUNDO. Notificar aos afectados o día e a hora en que se levantará a Acta previa de ocupación para que poidan cumprir coa obriga de comparecer. A notificación deberá realizarse cunha antelación mínima de oito días á data prevista para o levantamento da acta. TERCEIRO. Publicar edictos nos taboleiros oficiais e, en resumo, no Boletín Oficial da Provincia e no xornal Faro de Vigo, coa mesma antelación mínima de oito días á data prevista para o levantamento da acta. CUARTO. Elaborar as follas de depósito previo á ocupación e [depositar/consignar] a cantidade que equivalerá á capitalización, ao interese legal do líquido impoñible declarado con dous anos de antelación, aumentado nun 20% no caso de propiedades millaradas. Ademais fixarase as cifras de indemnización polo importe dos prexuízos derivados da rapidez da ocupación. QUINTO. Ocupar inmediatamente os bens e dereitos de que se trate, no prazo máximo de quince días desde o [depósito/consignación]. En consecuencia, e de conformidade co artigo 52 da Lei 16 de decembro de 1954 sobre Expropiación Forzosa, procederase a levantar a Acta previa de ocupación de: No día e hora anunciados constituiranse na leira que se trate de ocupar o representante da Administración, acompañado dun perito e do Alcalde ou Concelleiro en que delegue, e reunidos cos propietarios e demais interesados que concorran, levantarán un acta, na que describirán o ben ou dereito expropiable e faranse constar todas as manifestacións e datos que acheguen uns e outros e que sexan útiles para determinar os dereitos afectados, os seus titulares, o valor daqueles e os prexuízos determinantes da rápida ocupación. DOCUMENTO ASINADO ELECTRONICAMENTE